شه‌فه‌ق نيوز/ شانه‌ى قه‌يران نوێنه‌رايه‌تى، تومه‌تبار وه‌زاره‌ت ته‌ندروستى كرد وه‌ ئمزاكردن ريككه‌فتنه‌يل تايبه‌ت وه‌ له‌ناوبردن ڤايرۆس كۆرۆنا ك گومان گه‌نده‌ڵى له‌لى كرد.
له‌ى باوه‌ته‌و، جه‌واد موسه‌وى بڕيارده‌ر ليژنه‌گه‌ ئه‌را ئاژانس شه‌فه‌ق نيوز وت: وه‌زاره‌ت ته‌ندروستى چه‌ن ريككه‌فتنيگ وه‌ل كۆمپانيايه‌يل جه‌هانى ئمزا كردگه‌ وه‌گووره‌ى ئسلوب سه‌ندن راسه‌وخۆ و نه‌گرتنه‌وه‌يليگ ك له‌لايه‌ن ئه‌نجومه‌ن وه‌زيره‌يل و برياره‌يل شانه‌ى قه‌يران ده‌رچيه‌ له‌وه‌ر روێ وه‌ڕوێ بوينه‌وه‌ى كۆرۆنا، ئاماژه‌ وه‌يه‌يش كرد له‌ى باوه‌ته‌و شيوه‌يليگ له‌ گه‌نده‌يلى هه‌س له‌باره‌ى ئه‌و ريككه‌فتنه‌يله‌.
موسه‌وى هه‌ميش وت: كتاويگ فه‌رمى ئاراسته‌ى وه‌زير كرديمنه‌و چه‌وه‌ڕێ جواوه‌گه‌ێ ئه‌كه‌يم، وه‌تايبه‌ت دوياى ده‌ركه‌فتن قه‌يران له‌ كه‌مبوين مادده‌يل تايبه‌ت وه‌ ده‌رخستن حاڵه‌ته‌يل تويشبوين وه‌ ڤايرۆس كۆرۆنا.
